Op Vrydag, 19 Maart, is die eerste koeltebome by die Prince Albert Groentetuin-projek geplant. Hierdie tuin, wat ’n oppervlak van 1 ha beslaan, is in tien tuine opgedeel, en word huidiglik deur sewe persone bestuur.
Dis ’n opwindende projek en een waarvan die sukses verreikende gevolge kan hê. Die tuin sal groente soos spinasie, wortels, kool en aartappels lewer, wat gebruik kan word om die eienaars en hul gesinne te voed, óf om ’n inkomste te lewer deurdat dit op markte verkoop kan word.